20

ISIGIDIMI SAMAXOSA, MARCH 2, 1885.

Umnumzana ogama lingu Mr. Kemp uqubisene namabada esuka e Olifantsfontein esinga e Boshoff, wayehamba nabanye, suke gaga nento zombini, zikwele emahasheni zixobe ngokwezibange okunene. U Mr. Kemp uve sele betwa ngenduku ngasemva, waya kuwa pantsi, kwanqunyuIwa nekilisibanti ezi, ne dayimani abenazo kwanemali abe yipete kwati tu.

Ubushe.—Incwadi ezivela elu Sutu ziti kute patsha kona, kuba ama Bulu aae Free State, ate makuvingcwe amazibuko kuba umhlaba uza kuhlutwa nga Mangesi, no Masumpa eza kubanjwa abulawe. Uhlatyiwe kwaoko ke umkosi ngu Masumpa, wazimela u Lotoli engekute ukuba izipatamandla bezinga mapakupaku kwaba ngezimini kutetwa ezinye. Inkosi zakona aziteni nangubani ngoku, azibavumeli nabantu bazo ukuba bakutengi- se ukudla kwabo.

EZASE NATAL.

Ama Bulu akwa Zulu ati abafundisi bangaya kwelozwe ukuba imicimbi yolaulo abayi kuyingena, nokuba baya kuyitobela imiteto yawo.

Kwakala ukuba u Joubert uke wafika kula ma Bulu akwa Zulu, wamkelwa kakuhle kunene, ayetemba ukuba wobehle aye kuwapata abe ngu Mongameli wawo (Presi­dent). U Dinizulu nenye inkosi ekwa nkulu, bati abazi nto ngo Dr. Einwald nango Schiel, into abangaba basebenza yona ingaba yeyabo ngokwabo, bona abahlangene nabo ngezo zenzo.

Liti ipepa lase Natal kufike induna zasixenxe zipetwe yintloko yo Sutu ku Mr. Osborn, zizela indawo yokuba ilizwe lakwa Zulu lilaulwe nga Mangesi. Ziti ama Bulu ate bona ma Zulu mabaye kuxinana kwezazinga zakwa Sibebu apo bangena kupila kona. Kutiwa ke u Mr. Osborn ute make kuze u Dinizulu nabanye abacela lonto ukuze andule ukuyipendula.

EZAPESHEYA KOLWANDLE.

Ezapakati e Africa.— Ke kwafika um Arab epete siqwetshana sincinane sepepa sivela ku General Gordon, sixela ukuba noko basavingcelweyo akukabikonto imbi noko, kodwa yona imikosi ka Mahdi isangqingile.

Ipepa lapesheya liti u Dr. Einwald ubale ukuti bekunga- lungayo i England ne Germany zihlangene ngokopula ama Zulu kulankatazo yama Bulu, ukuze kubeko uxolo, ingabiko nendleko nokupalala kwegazi, kude kube se Zambezi. Wohlangana no Lord Derby pambi kokuba adlulele e Berlin. Wobuyela kwa kwa Zulu xa sele vela e Germany.

Ululwo nama Arab.—Umkombe osand’ ukufika uvela e Ngilane uza nendaba zolulwo pakati kwama Arab, nesebe lomkosi ka General Lord Wolseley, elonganyelwe ngu General Sir Herbert Stewart. Ama Arab aye ngamawaka alishumi 10,000; awasala efile kwelo tafa aba kuma 800 ndawonye nenxwelera. Woyisa u Sir Herbert Stewart.

 INGXOXO ENKULU NGE MFUNDO,

Umzekeliso.

No, II.

Abalesi betu bokumbula ukuba “ Ingxoxo nge Mfundo ’’ esasite isaqutywa, ayikapeli; ib'isapele ngenteto yamadoda amane, u Bed’-Idlaba, u ’So-Ligobo, u Fel’-Inene, no Swel’-Igukwe abebeke pambi kwe ntlanganiso ezondawo sezibonakele kade. Ke namhla kungena mabini,—u Baz’- Amehlo no Fun’-Izibulu, bepatelele ngokucasana entetweni kwanje ngabo sebetete kade. Abafundi betu sibalatisa indawo yokuke bayicoselele lenteto yale ngxoxo ukuyifu- nda, noko ngati inde, kuba ngati ingene kwindawo ezinkulu zontatu, obulalana ngazo umzi.

1. Kuqala,—Nge *Mfundo,* ukukoleka nokungakoleki kokuyinikwa kwabatile, ngabatile.

*Okwesibini,—Intlalewano*, ukukoleka nokungakoleki kwayo, nezimbo ezibonakeleyo, zokubongwa nokugxe kwa kwalo mfundo nalo ntlalo.

(3)Okwesitatu,—*Ulaulo,* namalungelo alo, kwanenxwaleko zalo. Ishwankatele zonke ezindawo zingu ndabamlonyeni emzini ontsundu, kwezimini zanamhlanje

Kwesiqibi, salenteto

Kusuk’ ongu Bazamehlo,

Wati,—“ Namu kulengxoxo,

Ndingojonge, ngentanyongo,

Ndigalele ndifincele

Kwelinen’ u *Felinene.*

It’ inteto yakuba nje,

Sel’ imisw’ isenjiwa nje,

Zakutyandwa inyaniso, ’

De zimiswe ngomuxolo,—

Sasifile bubudenge,

De kwafika o Nyawontle,—

Ndifezeke ndoyiseke.

Ndikumbule elaxesha

Lobunzulu bobunyama,

Lokufika ko *Nyengana,*

Lokuvela ko *Ntsikana,*

Babevele kusemnyama,

Kusi tokotoko sodwa.

Ad’ afika amanqina

Ab’exelwe ngu Ntsikana,—

O *Ngcongolo,* no *Buneli,*

O *Tomise,* beno *Wili;*

Ingo *Lose,* beno *Bene,*

O *Tshemese,* no *Ggadushe.*

O *Gaveni,* no *Delmeni,*

O *Elefu,* beno *Gili;*

Ingo *Lanke,* no *Kameni;*

O *Bakile,* beno *Yuzi;*

O *Salmani,* no *Baliti,*

O Habana, no *Flepisi ;*

O *Lentoni,* no *Niveni,*

Ingo *Sho,* beno *Tenteni.*

*Ngo Debese,* beno *Api,*

Ingo *Manzi,* no *Hagile,*

Ingo *Wana*, beno *Gana:*

Inanamhla, basacimba,

Besapanda oluhlanga;

Seb’esele nezo ’zingxa

Zokumbiwa koluhlanga,

Zelilizwi lo Somandla,

Zokuvecwa kwale nkata

Yab’ itunywe u Ntsikana.

Babefike kusagquma

Ingonyama yobunyama;

Kusanukwa, kusasikwa,

Kusanqulwa iminyanya,

Kut'inyulwa ngo Qamata.

Kusalinywa ngemitati,

Kusabetwa ozihadi,

Kusaleqwa, kusadudwa,

Amapulo esapunywa,—

Uyolile nomuhlaba.

Et’ umfana xa esenga

Awapuz’ ememelela;

Et' ''Imazi, yakwa Gcina

Owoy’ seng’ woy’ bopelela.”

Zidwelile kwa nemvaba,

Ozi nkomo besalila.

Esafuya ama Xosa,

Enamasi, epalazwa,

Ebalekwa nazizinja

Kukuhlata, zinomnquma;

Nempukane ingumnyama.

Kusateta u *Lwanganda*,

Uso Pasi, ne *Njalatya.*

Ingu Nqeno, oka *Langa ’*

*Botomane* oka *Manila.*

Kwi Zikali ngu Nompehla.

Ingu *Ndlambe,* no *Mdushane*,

Ingo *Jwara,* koka ;

Ingo *Anta,* bako *Tsekwa,*

Ingo *Xoxo,* bako *Ntsusa,*

Ingu *Tyali* koka *Mlawu.*

Kusateta kwa Gcaleka

Uso *Rili,* ongu *Hintsa,* Beno *Buru,* elogora Lelocala le Tsonyana.

Ngabafika kusenjalo, Babezisa nale mfundo, Niti ngayo kule ngxoxo Bayaketa kwa nakuyo.